Jos kasvihuonekaasupäästöjä ei leikata nopeasti, ilmastonmuutokset vaikutukset elämään maapallolla tulevat olemaan yhä tuhoisampia, varoittaa Maailman ilmatieteen järjestön pääsihteeri Petteri Taalas.

Kasvihuonekaasujen määrä ilmakehässä on noussut jälleen uuteen ennätykseen, kertoo YK:n alainen Maailman ilmatieteen järjestö WMO.

– Jos kasvihuonekaasupäästöjä ei leikata nopeasti, ilmastonmuutokset vaikutukset elämään maapallolla tulevat olemaan yhä tuhoisampia ja peruuttamattomampia. Aika toimia on lähenemässä loppuaan, varoittaa WMO:n suomalainen pääsihteeri Petteri Taalas.

Taalaksen mukaan viimeksi näin paljon hiilidioksidia oli ilmakehässä 3-5 miljoonaa vuotta sitten, jolloin keskilämpötila oli 2-3 astetta korkeampi ja merenpinta 10-20 metriä korkeammalla. WMO julkaisee kasvihuonekaasuja mittaavan raportin vuosittain.